AlexejDobrolubov/national_council_slovak_2010 huggingface dataset:
35. schôdza NR SR - 10.deň - B. popoludní
Dátum: 2025-06-11
Poslanec: Dubovický, Richard (PS)
Druh vystúpenia: Vystúpenie s faktickou poznámkou

Ďakujem za slovo, pán predsedajúci. Nestihol som rozpravu, takže aspoň z tohto miesta. Ja poviem úprimne, že ja som veľmi sklamaný z tohto zákona. Viete, pán minister, ale k tomuto zákonu a to ako by mali fungovať samosprávy chýba nejaká vízia. Ja neviem čo má byť cieľom vlastne tohto zákona. Chcete nejakým spôsobom dávať tým samosprávam viac peňazí? Alebo čo je vlastne tým cieľom? Lebo už dnes tie samosprávy majú čo robiť, keď vôbec chcú opraviť jeden most. A čo sa týka nejakého financovania, eurofondy, ako to funguje, ako to nefunguje, vzhľadom na to, že som poslancom aj v regióne chcem povedať, že je obrovský problém čerpania týchto eurofondov, keď nemáte vôbec aspoň nejakú tú hotovosť, nejaké tie financie na pokrytie tých desiatich, ôsmich percent čo je potrebné. Takže vy ste neprišli so žiadnou reformou, s ničím. A čo sa týka decentralizácie alebo rezortizmu, to ako to povedal pán poslanec Hajko, ja absolútne sa s týmto stotožňujem. Už keď neviete ako to urobiť správne, stačí sa pozrieť ku našim susedom, ktorí sú na severe, ktorí perfektne využili čerpanie eurofondov, perfektne využili možnosť ako decentralizovať tie samosprávy, ale opäť ten rezortizmus ako funguje tu, je niečo strašné. A potom sa nemôžete čudovať, že tieto samosprávy nemajú peniaze na investície, ľudia utejajú, je tu chudoba, nemáme postavené ani poriadne cesty, nemáme postavené nič. Takže ja osobne si myslím, že tento zákon je vzhľadom na to, že ako je napísaný je fakt, že o ničom. Ďakujem.
33. schôdza NR SR - 10.deň - B. popoludní
Dátum: 2025-04-09
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

70. Ďakujem veľmi pekne za slovo. Ja využijem, že tu máme ministra zdravotníctva, tak poviem teda o tom, ako transakčná daň škodí nášmu zdravotníctvu. No asi viacerí ľudia si to možno priamo neuvedomujú, ale ambulancie to sú väčšinou obchodné spoločnosti konkrétnych lekárov. A čuduj sa svet, vládna koalícia sa rozhodla, že do transakčnej dane zatiahne aj takto naše zdravotníctvo, naše ambulancie. No a čo to bude na konci dňa znamenať? Tie ambulancie už dneska majú veľmi veľa, veľmi málo peňazí, hlavne oproti nemocniciam, nedarí sa im posledné roky niečo vylobovať viac, aby mohli rozvíjať tú starostlivosť. Tak oni nielenže nedostanú peniaze navyše, čo teda ostatné západné krajiny robia, no ale táto vláda ešte na nich uvalila aj transakčnú daň. To znamená, že oni ešte budú viac živoriť. A čo to znamená teda? No tak znamená to v jednom prípade, v jedných prípadoch to môže znamenať to, že niektorí tí lekári si proste povedia, že v tej ambulancii už sa neoplatí robiť, no tak idem dajme tomu do nemocnice, kde mám bežný zamestnanecký pomer, mám tam nejakú zamestnaneckú istotu, zavriem ambulancie, no a zníži sa dostupnosť ambulancií v nejakom regióne. No alebo môže to znamenať aj taký prípad, že tí lekári si napr. povedia, že tak prenesieme ten náklad na pacienta, to znamená, že navýšia sa poplatky v tých ambulanciách. A to tiež znamená zníženú dostupnosť v nejakom regióne. To znamená, že vy takto efektívne znižujete dostupnosť zdravotnej starostlivosti v regiónoch na Slovensku ľuďom, ľudí, ktorých sa to najviac dotkne, ktorých sú na nižších mzdách, na minimálnych mzdách, jednorodičov, ktorí ešte budú musieť zaplatiť nejaké poplatky u lekárov. No a ešte by som mohol rozprávať, nebudem mať na to dostatok času, ale ešte je to tak babrácky urobené, že tie nemocnice tiež musia platiť, viaceré nemocnice musia platiť transakčnú daň. Máme tu nemocnice, ktoré sú neziskové organizácie, ktoré sú príspevkové organizácie. Takéto organizácie sú napr. vyňaté z transakčnej dane, ale potom máme aj nemocnice, ktoré sú obchodné spoločnosti a tie musia platiť transakčnú daň, a to sú aj štátne nemocnice. A opäť, beriete peniaze tým nemocniciam, ktoré by oni mohli dávať priamo na pacientov. Je to škodlivé.
33. schôdza NR SR - 7.deň - B. popoludní
Dátum: 2025-04-03
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

117. Ďakujem, ďakujem za komentár. Ja súhlasím, zdravie spolu so školstvom sú veci, ktoré sú investície. Ony sú investície preto, pretože zdravie nám zvyšuje produktivitu ľudí a tým pádom nám zvyšuje aj výber daní, ktorý budeme mať do budúcnosti. Preto ja si myslím, že je absolútne nesprávne a podobne, však podobne funguje aj školstvo, preto myslím, že je absolútne nesprávne zas z nejakého krátkozrakého hľadiska sa pozerať, že však idem podojiť zdravotníctvo, idem podojiť ambulancie, pretože sa mi to vráti. Dobre, tak chápem, že politici majú motiváciu niekedy nefungovať, teda fungovať v jednom cykle, ale akože toto sa vám vráti niekoľkonásobne, ak by ste tu niekedy chceli vládnuť za osem-dvanásť rokov, tak zdravotníctvo a školstvo je niečo, do čoho máte investovať, nemáte to ožobračovať. Ja som tu napríklad rozprával o duševnom zdraví. Duševné zdravie, to je vec, kde zainvestujete podľa samotných aj štúdií Útvaru hodnoty za peniaze, vášho útvaru, pán minister, ktorý hovorí, že ak zainvestujete jedno euro alebo jednu libru, ja som videl teda anglické výskumy, tak sa to vráti deväť- až desaťnásobne. A je to z toho dôvodu, že potom vám nevytvárajú tí ľudia, ktorí musia ísť na péenky, nečerpajú vám sociálny systém, nemusia byť ošetrovaní v nemocniciach, v ambulanciách, zvyšuje sa im zároveň aj produktivita. Tieto všetky veci, napríklad aj duševné zdravie, máme veľmi podvyživené v ambulanciách. Nám chýbajú ambulancie detských psychiatrov, psychológov, psychoterapeutické ambulancie takmer vôbec nemáte. Teraz napríklad na túto oblasť, ale aj na všetky ostatné oblasti, čo sa týka ambulantnej starostlivosti, uvaľujete transakčnú dať, ešte sťažujete prístup. To znamená, že my keď máme veľký problém, že sa tí ľudia nevedia dostať do ambulancií, teda odborníci, aby poskytovali starostlivosť našim pacientom, vy im vytvárate ešte teda ďalšiu bariéru. Ja som zrovna im o tom hovoril, aj ja som zrovna premýšľal, príbuzný bol zrovna liečený tuto v národnom ústave srdcovo-cievnych chorôb a ja som teda sa zamýšľal nad tým, že ako dobre funguje ten ústav a bolo mi teda ľúto, že teda naňho uvalíte niekoľkostotisícovú Ficovu transakčnú daň.
33. schôdza NR SR - 6.deň - B. popoludní
Dátum: 2025-04-02
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

162. Ďakujem veľmi pekne za faktické poznámky kolegom. A chcel by som sa ale vyjadriť k jednej veci. Tuto pán Pročko ma vyviedol úplne z... vyviedol ma úplne z miery tou konšpiráciou, čo začal a minul na to minútu svojej faktickej poznámky, na to, že za koľko mŕtvych som zodpovedný, tak to ešte rozdýchavam. Ale chcel by som teda, tiež mi je ľúto reagovať na to, že tiež mi je ľúto, že tu nie je pán Šutaj Eštok, pretože viacero, mal som tu pripravené viacero citátov aj priamo naňho, ako sa správal počas pandémie. On predsa bol človek, ktorý, ktorý stál tiež, čo sa týka ako keby že vtedy, vtedy opozície a kritizoval všetky tie opatrenia, však na to netreba zabúdať. On síce teraz rozpráva, však ja tu mám vyjadrenia z 24. 3., z 27. 3. a hovorí o tom, ako treba rešpektovať všetky výsledky konzultácií s odborníkmi, nech sú tvrdé, ako sú, nech ochránime našich ľudí a treba týchto odborníkov rešpektovať. No ale potom tu, samozrejme, mal, on tu bol súčasťou opozície, ktorá to spochybňovala, tie opatrenia, ktoré práve prinášali odborníci. Viete, ja som napríklad bol prekvapený z toho, ja som to ani o pánovi Šutajovi Eštokovi nevedel, on rozprával napríklad také veci, že Slovensko bolo nejakou pokusnou dielňou, kde sme my teda akože skúšali očkovať nejaké 12-ročné deti. Však akože toto boli, toto sú presne akože konšpiračné veci, ktoré tu na úrovni pána Kotlára, pretože to nebola úplná náhoda. Však mali sme vtedy už vakcíny, ktoré sme vedeli používať na deti. Bolo to rozhodnutie medzinárodných orgánov, medzinárodných vedcov, ktoré hovorili, že sú absolútne bezpečné. Ale pán Šutaj Eštok, proste mu to nebránilo, aby napríklad povedal, že keďže je predkladateľ, tak ja mu to pripomínam, že my sme nejakou pokusnou dielňou. Tak ja som rád, že už si teraz viac odborníkov váži na rozdiel od minula.
33. schôdza NR SR - 6.deň - B. popoludní
Dátum: 2025-04-02
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

68. Ďakujem veľmi pekne. Pán minister, ja som tak trošku sklamaný z toho, ako pristupujete celkovo k tejto debate o pandémii, pretože vy túto krajinu máte na starosti už rok a pol. Vy máte na starosti, naozaj, máte prezidenta, máte vládu, máte parlament a jediné, čo sa tu rieši, je nejaký revanš a vy to hovoríte z pozície naozaj ľudí zodpovedných za tú pandémiu. Vy tu máte taký bordel v tom vyšetrovaní tej pandémie, že ani tam sa neviete zhodnúť. Vyšetruje to generálna prokuratúra, vyšetruje to polícia, vyšetruje to Najvyšší kontrolný úrad, ktorý tu má nejaké už závery, potom si tu zriadite nejakého splnomocnenca vlády. Ja za ten rok a pol, od pandémie ubehol už nejaký čas, som nevidel, že vy by ste pristúpili k nejakej pracovnej skupine alebo k niečomu, že by ste tu diskutovali, ako napríklad aktualizujeme naše krízové plány, naše pandemické plány. Keby prišla ďalšia pandémia, tak my tu žiadne poučenia z toho nemáme. A tento príhovor to vlastne dokázal, že vás oveľa viac zaujíma nejaký revanš, ako to, ako my budeme zvládať nejaké ďalšie pandémie. A aj tento samotný zákon dokazuje to, že ten revanš je oveľa dôležitejší, že vy si tu vlastne potrebujete vyriešiť nejaké boľačky z minulosti, ale vám sa to vráti ako bumerang do tváre pri tej slintačke a krívačke. Pretože vy vlastne týmto zákonom teraz hovoríte, že tí všetci, čo porušovali opatrenia navrhnuté odborníkmi, však ste to aj hovorili vlastne, však akože dobre, môžeme sa baviť o tom, či tie opatrenia boli dostatočne prísne, alebo ich neprijali, ale na konci dňa ste tiež hovorili, že tá vláda pri tej pandémii mala počúvať odborníkov. No a čo vy teraz hovoríte. Teraz hovoríte vlastne, že opatrenia, ktoré aj prijímali odborníci, tak idete vlastne odškodniť ľudí, ktorí ich nerešpektovali, ktorí ohrozovali ostatných, ktorí ohrozovali tú prácu tých zdravotníkov, ktorí bojovali v tej prvej línii. Zároveň akože naozaj hádžete ten bumerang, pretože vy teraz tiež apelujete na to, že nech tu ľudia pri slintačke a krívačke počúvajú odborníkov, nech rešpektujeme odborníkov. Ja som za to, ale zároveň, ako to majú rešpektovať, keď vy hovoríte, že keď ich nebudú rešpektovať, tak príde možno nejaká amnestia. Ďakujem.
33. schôdza NR SR - 3.deň - A. dopoludnia
Dátum: 2025-03-27
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

40. Ďakujem, kolegovia, za reakcie. Tak ku kolegovi teda Slyškovi sa vyjadrím, že to je práve smutné na fungovaní tohto parlamentu a tej vašej koalície, že ja už mám tu latku toho, že kedy hodnotím, že výbor je kvalitný tak nízko, že aj už som rád za to, že mi vôbec umožníte nejakú vôbec diskusiu na tom výbore. To už je normálne že výnimočné, to už je na tom to absurdné, že keď vôbec nejaká diskusia prebehne, tak ja som rád a hodnotím to kvalitne. No a zároveň ale je nutné povedať, že na tom výbore teda sme nemali dostatok času, ponáhľali sme sa, aby sme sem išli do pléna. Nemohli sme to naozaj rozsiahlo rozdiskutovať, my sme tam mali viacero otázok. A je úplne v poriadku, viete, koalíciu si vy vyberáte, my si opozíciu nevyberáme, a preto sa možno aj nezhodneme vo veľa veciach, ale je to úplne v poriadku a táto diskusia musí prebehnúť. Či si myslíme že, ja neviem, tá kritická infraštruktúra by tam mala byť alebo nemala byť. Však tá diskusia nech prebehne, diskutujme o tom. Toto je práve ako keby že, toto je to fórum, kde to má prebiehať a takto by to malo prebiehať. A ja vás chcem ako keby že, však ja som na tom výbore aj dokonca viac niekedy súhlasil s koaličnými poslancami, čo ste vy hovorili argumenty, ako možno s kolegom Szalayom. Ale v inej debate som zase viac súhlasil s kolegom Szalayom a naopak. Však o tomto to je, tá diskusia má prebiehať. Ja sa, veľmi vás prosím do budúcnosti, nehodnoťte to nejak negatívne, ten dnešný výbor, ja ho hodnotím veľmi pozitívne. Takúto diskusiu by sme mali mať a dúfam, že aj do budúcnosti bude a ja sa na ňu teda teším.
33. schôdza NR SR - 3.deň - A. dopoludnia
Dátum: 2025-03-27
Poslanec: Dvořák, Oskar (PS)
Druh vystúpenia: Vystúpenie v rozprave

34-2 Diskutovať tak, aby naši občania, naši pacienti chápali, prečo je to benefit, a prečo prichádzate vy s tou reformou, a prečo to je potrebné prijať. Preto ja by som možno aj ocenil, a je to podľa mňa aj politická rada pre vás, ja budem rád, keď nejaký kolega z koalície sa sem postaví a naozaj takto na kameru vysvetlí, že, milí občania, naozaj ideme robiť toto, toto, toto, takého benefity vám to privedie, aby to za vás nemusela robiť opozícia. Však Fero Majerský tu robil tú prácu, ktorú by ste tu mali vy robiť z koalície a vysvetľovať našim pacientom, našim ľuďom, prečo toto je potrebné. To je z mojej strany všetko, ďakujem veľmi pekne za pozornosť a teším sa teda na ďalšiu diskusiu.
33. schôdza NR SR - 2.deň - B. popoludní
Dátum: 2025-03-26
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

28. Ďakujem za slovo. Ja keď som apel..., ja ďakujem aj za tento príspevok Peťovi Stachurovi, pretože je naozaj potrebné proste niekedy aj rozobrať, ja keby som mal ďalších dvadsať minút, tak viem rozobrať aj paragraf po paragrafe, že, ale to niekedy nie je potrebné, že či si tu ja budem riešiť, že si myslím, že príspevky dajme tomu majú byť 10 alebo 15 eur. Ja preto som aj svoj príspevok, a to je tá debata aj pri tých záchrankách, čo sme mali, je dôležité povedať pri tých zákonoch, nie niekedy v tých technikáliách ukazovať, že v čom je zlý, lebo to by sme sa naozaj bavili iba o tom, čo sa vy chcete baviť, ale ukázať aj, čo vám v tých zákonoch chýba. To sme, presne teraz opozícia robí aj pri tomto duševnom zdraví, čo vám tu chýba, čo vám chýba aj pri tých záchrankách. Ja zároveň aj teda dám, ale zároveň je to potrebná práca, ja keby som mal ešte viac času, ďalších dvadsať minút, tak naozaj viem ísť teda aj konkrétnejšie, ako išiel Peťo, a ja mu za to ďakujem, lebo aj toto je nutné teda povedať, že aj to málo, čo predkladáte do toho parlamentu, tak v čom aj to je nedostatočné alebo je to babrácky urobené alebo nedomyslené. Čiže nie je problém len to, že vy vôbec ako kebyže neriešite tie problémy toho duševného zdravia, ale ešte aj akože to málo, čo predkladáte, tak to v niečom zbabrete. A to bola inak tá debata o tých záchrankách podobná, preto som to ja tak poňal, že čo mi tam chýba v tom a čo neadresujete a čo by som chcel na verejnú diskusiu. Zároveň ja keď som apeloval teda aj na to, že správajme sa k sebe lepšie a začnime od seba a nestigmatizujme duševné zdravie, tak nebolo cieľom toho aj, pán predsedajúci, že aby sme si tu robili navzájom teda policajtov voči sebe. Ja ani nechcem, ja ani mojím cieľom, ani nikdy nebolo a myslím si, že ani kolegov to nie je, úplne poukazovať na seba, akože začnime skôr ako kebyže od seba spoločne, premýšľajme nad tým, že možno tu vieme tú kultúru stanoviť krajšiu, lepšiu a pôjdeme príkladom teda aj našim deťom alebo ľuďom, ktorí naozaj majú problémy s duševným zdravím. Tuto môžme začať. Ten druhý krok vítaný by bol od pána ministra, keby sme teda tú tému uchopili koncepčnejšie, dali do toho viac peňazí a starali sa o to, aby sme tam mali aj viac odborníkov. Ďakujem.
33. schôdza NR SR - 2.deň - B. popoludní
Dátum: 2025-03-26
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

20. Ďakujem kolegom za reakcie. Ja chcem teda apelovať, že aby to neznelo, aby som neukončil to tak negativisticky, tá situácia je naozaj zlá a alarmujúca, ale nie je tak zlá ako v iných oblastiach. Viete, že keď sa pozrieme napríklad na sestry, zdravotné sestry, tam nám naozaj fyzicky chýbajú a vieme, je to ťažké ich vyprodukovať. My tuto sme naozaj v situácii, že tuto chce viac-menej že politickú vôľu. My môžme začať od seba, začneme meniť politickú kultúru, začneme, nebudeme si nadávať do psychopatov a podobne, ale ako kebyže aj ten systém si vyžaduje možno viac peňazí a liberalizáciu trošku, pustiť tých ľudí do toho systému. Pretože tí ľudia tam sú, tie výkony sa dejú, ľudia si to platia z vlastného vrecka, stačíte, stačí urobiť to, že my ich pustíme do zdravotného poistenia, my naozaj začneme cielene vynakladať viac peňazí na tieto výkony, tých ľudí, zjednodušíme to, aby sa dostali do toho zdravotného systému, tí ľudia tam sú. Čiže nie je to ani tak, tá situácia nie je ani tak ťažká v tom, že tých odborníkov nemáme, dobre, naozaj že v niektorých oblastiach akože detskí psychiatri a podobne, tam je to problematickejšie, ale ako kebyže o ten krok skôr, kde potrebujeme riešiť tie intervencie cez tú psychoterapiu, tak tam tí ľudia sú dostupní, treba ich pustiť do systému, treba dať na to peniaze. Podobná situácia je aj v školstve. Že tých psychológov vyštudovaných je naozaj množstvo, ale im sa napríklad kvôli platom neoplatí ísť do toho systému, oni, im sa radšej oplatí ísť napríklad robiť psychológa do veľkej korporátnej firmy na ejdžar, idem robiť naozaj že pohovory a podobné veci. Tí ľudia tam sú, chce to, chce to akurát vôľu a zároveň si dokonca aj myslím, že je to naozaj akurát že do veľkej miery o odvahe, pretože tie peniaze, čo tam my zainvestujeme, dobre, tam možno táto vláda by z toho, keby tam hneď tie peniaze dala, za dva-tri roky nebude benefitovať, ale tie benefity sa ukážu o štyri, päť, šesť, sedem, osem rokov, pretože tá návratnosť naozaj môže byť v niektorých prípadoch až desaťnásobná, tie štúdie ukazujú, že špeciálne naozaj u detí a u dievčat tá návratnosť bude že obrovská, ak to tam zainvestujeme.
33. schôdza NR SR - 2.deň - A. dopoludnia
Dátum: 2025-03-26
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

89. Ďakujem ti za tvoje vystúpenie, Fero, a ja s tebou súhlasím a na to som sa snažil aj v tom mojom vystúpení poukázať, že táto debata sa zvrhla na debatu o biznise, ale nie kvôli nám, kvôli opozícii. Ja som viacero tých vecí, ktoré si ty aj pochválil, tak som vlastne ako tiež pochválil, že vedel by som si to tu vyštrngať, však na to by mal slúžiť ten parlament, vyštrngať. Ale zároveň si tiež vlastne riešil veci, ktoré by sa asi pánovi ministrovi nepáčili, vlastne ktoré on nerieši v tom zákone. Ale to mi vlastne ukazuje aj, že my máme trošku inšie vnímanie politiky, tuto opozícia od koalície, a to boli aj naše spory s ministerkou Dolinkovou a teraz to je aj presne vidno. My často poukazujeme na veci, keď tu máme tému záchrannej zdravotnej služby, my sa nemáme baviť o tom, čo vy v tom zákone riešite a čo tam proste upravujete, čo si vy zvolíte, my máme riešiť to, čo si aj my myslíme, že je dôležité pre záchrannú zdravotnú službu tu na Slovensku a nerieši sa to. A keď vidíme, že vy sa tu chcete možno rozprávať o linke 116, chcete sa rozprávať o vybavení záchraniek alebo, ja neviem, o hocičom inom, ale už my tu máme v opozícii avízo, že vlastne sa tu bude riešiť biznis, tak my to chceme riešiť, my sa tu o tom chceme rozprávať, my nechceme byť ticho a len tak, že to preženiete nejakým skráteným legislatívnym konaním. To keď nabudúce prídete s nejakou ďalšou reformou nemocníc alebo ambulancií, alebo čím, tak ako tiež nás tu budete napomínať, že však venujte sa len tým paragrafom? No tak nie, tak my vám budeme hovoriť, my chceme, aby boli regulované poplatky, my chceme, aby bolo, ja neviem, aby ste riešili proste nedostatok všeobecných lekárov. To isté tu riešime aj so zdravotnou službou. Ja keď sa spýtam na to, ako plánujete zmeniť výberové konanie a nemáte ho tu priamo zadefinované a možno budete mať cez pozmeňováky, tak by ste to mali vysvetliť nielen mne, ale aj občanom, ktorých tu my zastupujeme, však sme tu v priamom prenose. Keď ma zaujíma, čo bude s dopravnou zdravotnou službou, tak by som to chcel vedieť. Keď tuto kolegu Fera Majerského, aj mňa to zaujíma, čo bude s kritickou infraštruktúrou, bude kritická infraštruktúra ako záchrannej zdravotnej služby? Tak nám na to máte odpovedať a nie nám tu hovoriť, že venujte sa len nejakým paragrafom, čo my sme si tu napísali.
33. schôdza NR SR - 2.deň - A. dopoludnia
Dátum: 2025-03-26
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

79. Ja, pán minister, absolútne rešpektujem, čo povedal teraz aj pán predsedajúci. Priestor je na výbore diskutovať. Vy tlačíte niečo v skrátenom legislatívnom konaní, vaši poslanci. Keď je to také dôležité, vaši koaliční poslanci na ten výbor ani neprídu, ani neprišli, aby ho otvorili. Je to tak dôležité, že ani neviete si zabezpečiť poslancov, aby prišli na skrátené legislatívne konanie na výbor a nevedeli ste ho otvoriť. Na ten výbor ste vy osobne tiež neprišli. Posielate tam väčšinou štátneho tajomníka. Ja chápem, že ste zaneprázdnený, ale potom mne vyčítať, že či tu mám priestor. Ja tu nemám, ja tu zastupujem nejakých občanov. Ja tu zastupujem zdravotníkov, ktorí mi píšu, rozprávajú sa a oni chcú, aby tu bola verejná diskusia, aby tieto otázky, ktoré tú kladiem, aby tu boli verejne. A ja zároveň aj v tej rozprave, vnímam to trošku od vás neférovo, pretože ja v tej rozprave som vás zároveň pochválil, že za tieto veci, ktoré som tu ja dal tie otázky, chcel som, aby to zaznelo verejne, ale ja som vás za to pochválil, že to sú veci, za ktoré ja viem zahlasovať. Ale tú verejnú otázku, ktorú vám dávam najčastejšie, a tú sme nemali zodpovedanú finálne, ani nám nebolo poskytnutá, je, že chceme vidieť tú sieť. A chcem vedieť, čo sú tie výhrady pána Tarabu, čo sú výhrady pána Tarabu. Prečo to zdržalo sa. Však normálne nám povedzte, prečo sem nepríde pán Taraba, prečo nám nepovie, čo boli výhrady pána Tarabu, prečo nám nepoviete, a čo tá najväčšia výhrada, čo som vám aj spomínal predtým, čo sú tie pozmeňovacie návrhy, čo znamenajú, ktoré prídu. Ak nám viete, ak mi viete teraz zaručiť, že dobre, skrátené legislatívne konanie je pre, idete v skrátenom legislatívnom konaní, máte to všetko prediskutované so sektorom, s mestami a už neprídu žiadne pozmeňovacie návrhy, tak to aj z môjho pohľadu potom mení trošku tú optiku, ako s vami diskutovať. Ale ak vy niečo prediskutujete so zdravotníkmi, s mestami, so samosprávami, s odbornými združeniami a potom sem našvácate množstvo pozmeňovacích návrhov, ktoré výrazne menia tú reformu, tak načo ste mali tú diskusiu, keď vlastne vy ste s nimi diskutovali o niečom inom, čo tu v tom parlamente vlastne úplne sa zmení, zdegeneruje a vlastne nebudeme vedieť a bude to ovplyvňovať výrazne tú reformu. Tak tú diskusiu potom potrebujete urobiť ešte raz verejne tu.
33. schôdza NR SR - 2.deň - A. dopoludnia
Dátum: 2025-03-26
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

75. No ja to veľmi rád zopakujem, však máme tu aj záznamy, však ja som sa rozprával o tom, že ako bude fungovať stošestnástka, stosedemnástka, by ma to zaujímalo. Rozprával som sa o tých rendez-vous, ako to bude mať vplyv na tie body. Ale však to je dosť dôležité, to sú prepojené body, preto ma zaujímalo to rendez-vous. Bavil som sa aj o dopravnej zdravotnej službe a o tom vlastne, že dobre, tak načo je dobré teda, že znižujeme kvalifikáciu teda tých posádok a zároveň regulujeme dopravnú zdravotnú službu. Čiže toto sú všetko veci ako kebyže, však ja to preberám z rýchlika a práve jedna, ale zaujímala by ma tá diskusia. Je ťažké to uchopiť, keď vieme, že celý zákon takýto obsiahly, veľký má človek 15 minút, 30 minút a má to celé v skrátenom legislatívnom konaní zlúskať za jeden deň. Však dobre, však ja budem rád, keď minister si zoberie aj dve hodiny a vysvetlí mi tú stošestnástku, stosedemnástku tuto verejne. Ale to nie je ani dôležité, že to ide vysvetľovať mne, dôležité je, že to ide vysvetľovať aj tým zdravotníkom, že im to povie verejne na záznam, dôležité je, že to povie občanom a dôležité je teda trošku aj ako kebyže, o to viac je to podľa mňa dôležitejšie, že keď tu vidíme tie škriepky s tým ministrom Tarabom. Presne že my sme sa o tom bavili, že vy sami ste to zadefinovali, že tá debata je vlastne o tých výberových konaniach, minister Taraba to tak zadefinoval. My by sme sa tu veľmi radi rozprávali o tých kvalifikáciách posádok, čo to spôsobí na tú sieť. Ale, žiaľ, ako kebyže tieto podnety, tieto vplyvy idú z vašej vlastnej koalície.